13. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. 11399/1709 της 4/4 Μαρτ. 1975 (ΦΕΚ  Β΄276) Περί δημοσιεύσεως εις την Εφημερίδα της Κυβερνήσεως της από 26 Φεβρ. 1975 Εθνικής Γ.Σ.Σ.Ε. περί αναπροσαρμογής των γενικών κατωτάτων ορίων ημερομισθίων εργατοτεχνιτών, εργατοτεχνιτριών και μαθητευομένων. Έχοντες υπ’ όψει τας διατάξεις του Νόμ. 3239 / 55, ως ετροποποιήθησαν και συνεπληρώθησαν μεταγενεστέρως υπό των Ν.Δ. 3755/57, 186/69, 1198/72 και 73/74, αποφασίζομεν: Όπως δημοσιευθή εις την Εφημερίδα της Κυβερνήσεως η εν θέματι Σ.Σ.Ε. κατατεθείσα ημίν την 26 Φεβρ. 1975 συνταχθέντος προς τούτο του υπ’ αριθ. 1439/26.2.75 πρακτικού καταθέσεως, ήτις έχει ως ακολούθως: ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΙΣ  ΕΡΓΑΣΙΑΣ της 26 ης  Φεβρ. 1975 Μεταξύ αφ’ ενός του Συνδέσμου Ελλήνων Βιομηχάνων, των Εμπορικών Συλλόγων Αθηνών, Πειραιώς και Θεσσαλονίκης και της Γενικής Συνομοσπονδίας Επαγγελματιών και Βιοτεχνών Ελλάδος, και αφ’ ετέρου της Γενικής Συνομοσπονδίας Εργατών Ελλάδος, τη μεσολαβήσει του Υπουργού Απασχολήσεως συνωμολόγησαν τα ακόλουθα: 1.Τα γενικά κατώτατα όρια ημερομισθίων (ημερομίσθια ασφαλείας) ων παρ’ οιωδήποτε εργόδοτη δυνάμει σχέσεως εργασίας ιδιωτικού δικαίου, απασχολουμένων εργατοτεχνιτών, εργατοτεχνιτριών και μαθητευομένων, καθ’ άπασαν την Χώραν, καθορίζονται ως ακολούθως: (Μετά τη σελ. 129) Σελ. 130,01 Τεύχος 1295 – Σελ. 31 Κατώτατα όρια μισθών και ημερομισθίων 15.Δ.γ.12-13 26 α)Αρρένων: Μετά την συμπλήρωσιν του 18 ου  έτους της ηλικίας, ανεξαρτήτως προϋπηρεσίας ή, προκειμένου περί μαθητευομένων μηχανοτεχνιτών του κλάδου της Σιδηροβιομηχανίας, μετά την συμπλήρωσιν του 18 ου έτους της ηλικίας και ενός τουλάχιστον έτους απασχολήσεως εν τω κλάδω, εις δραχ. 204, από 1 Μαρτ. 1975 και εις δραχ. 219, από 1 Αυγ. 1975. β)Θηλέων: Μετά την συμπλήρωσιν του 16 ου  έτους της ηλικίας, ασχέτως προϋπηρεσίας, εις δραχ. 177, από 1 Μαρτ. 1975 και εις δραχ. 190, από 1 Αυγ. 1975. γ)Μαθητευομένων: Αμφοτέρων των φύλων, των μη συγκεντρούντων τουτέστιν τας εν τοις πορηγουμένοις εδαφίοις προϋποθέσεις ηλικίας: 1)Κατά το πρώτον έτος υπηρεσίας παρά τω αυτώ εργοδότη δραχ. 111. 2)Κατά το δεύτερον έτος υπηρεσίας παρά τω αυτώ εργοδότη δραχ. 118. 3)Κατά το τρίτον και πέραν έτος υπηρεσίας παρά τω αυτώ εργοδότη δραχ. 125. Τα ως άνω ημερομίσθια ισχύουν από 1 Μαρτ. 1975, προσδιοριζόμενα επέκεινα κατά τα οριζόμενα εις την από 25.2.1975 Εθνικήν Γενικήν Συλλογικήν Σύμβασιν Εργασίας «περί της εφαρμογής των αρχών ίσης αμοιβής αρρένων και θηλέων κλπ.». 2.Τα τυχόν ισχύοντα σήμερον κατώτερα των 99 δραχμών ημερομίσθια των μαθητευομένων αυξάνονται κατά 12% από 1 Μαρτ. 1975 και κατά 20% εν συνόλω από 1 Αυγ. 1975. 3.Τα υπό της παρούσης καθοριζόμενα κατώτατα όρια ημερομισθίων (ημερομίσθια ασφαλείας) και υπό τας αυτάς προϋποθέσεις ηλικίας, αποτελούν κατώτατα όρια και δια τους υπό την ιδιότητα του εργατοτεχνίτου απασχολουμένους εις σταθερόν εργοδότην και αμειβομένους κατά μονάδα εργασίας ή επί ποσοστοίς ή κατ’ άλλον σύστημα αμοιβής, υποχρεουμένου του οικείου εργοδότου όπως συμπληροί ταύτα κατά το τυχόν ελλείπον ποσόν. Εν προκειμένω οι σχετικοί λογαριασμοί εκκαθαρίζονται κατά τρίμηνον, μέ βάσιν το πραγματοποιηθέν μέσον ημερομίσθιον κατά την διάρκειαν του τριμήνου, εξαιρέσει της περιπτώσεως λύσεως της σχέσεως εργασίας, καθ’ οιονδήποτε τρόπον, οπότε η εκκαθάρισις πραγματοποιείται κατ’ αυτήν. 4.Η από 14.2.1961 συμπληρωματική Εθνική Γενική Συλλογική Σύμβασις Εργασίας (ΦΕΚ 74 τ. Β της 6.3.61) εξακολουθεί ισχύουσα. Σελ. 130,02 Τεύχος 1295 – Σελ. 32 Η ανωτέρω Σ.Σ.Ε. έχει ούτω: «Κατά παρέκκλισιν των υπό της από 30.8.1960 Εθνικής Γενικής Συλλογικής Συμβάσεως Εργασίας τεθεσπισμένων και λαμβανομένων υπ’ όψιν των ειδικών συνθηκών απασχολήσεως μαθητευομένων και ανειδικεύτων Εργατών εις τα διάφορα Συνεργεία του Στρατού Ξηράς (παροχή τροφής, στέγης, ειδών ενδύσεως, μεταφορά εις τους τόπους εργασίας, μειωμένον ωράριον απασχολήσεως κλπ)., συμφωνούμεν όπως, αι διατάξεις της υπ’ αριθ. 78750 / 60 αποφάσεως του κ. Υπουργού Εργασίας, περί καθορισμού αμοιβής σπουδαστών ανεγνωρισμένων Τεχνικών Επαγγελματικών Σχολών και Σχολών Μαθητείας, απασχολουμένων εις Στρατιωτικά Εργοστάσια κλπ. (Φ.Ε.Κ. 517 Β΄της 28.12.60), ισχύσουν δια τας εν αυτή αναφερομένας Στρατιωτικάς Μονάδας και επί μαθητευομένων εργατών, μη σπουδαστών Επαγγελματικών Σχολών ή Σχολών Μαθητείας, εις ας περιφερείας δεν λειτουργούν τοιαύται Σχολαί, και εφ’ όσον δεν συνεπλήρωσαν ούτοι το 19 ον  έτος της ηλικίας αυτών, άμα τη συμπληρώσει του οποίου εφαρμόζονται και δι’ αυτούς αι διατάξεις των εκάστοτε ισχυουσών, περί ανειδικεύτων εργατών, Εθνικών Γενικών Συλλογικών Συμβάσεων. Η εφαρμογή των διατάξεων της ανωτέρω υπουργικής αποφάσεως επί των περί ων ο λόγος μισθωτών, περιορίζεται εις 4ετή εκάστου απασχόλησιν, πέραν της οποίας εφαρμόζονται αι διατάξεις των εκάστοτε ισχυουσών εθνικών γενικών Συλλογικών συμβάσεων εργασίας. Η ισχύς της παρούσης άρχεται από της υπογραφής της». 5.Τυχόν ανωτέρα, των δια της παρούσης καθοριζομένων, ημερομίσθια, προβλεπόμενα εκ νόμων, Δ/των, υπουργικών αποφάσεων, συλλογικών συμβάσεων, αποφάσεων διαιτησίας, εσωτερικών κανονισμών, εθίμων ή των ατομικών συμβάσεων εργασίας, δεν θίγονται υπό των διατάξεων της παρούσης. 6.Η ισχύς της παρούσης άρχεται από 1 ης  Μαρτ. 1975. Η παρούσα δημοσιευθήτω δια της Εφημερίδος της Κυβερνήσεως. 15.Δ.γ.13 Κατώτατα όρια μισθών και ημερομισθίων 27 